cyanic-selkie/wikianc huggingface dataset:
Ταξίδι από την Αγία Πετρούπολη στη Μόσχα
Αυτή η κριτική μελέτη των προβλημάτων της Ρωσίας ήταν μια πρόκληση για την Μεγάλη Αικατερίνη, παρά το γεγονός ότι ο Ραντίστσεφ δεν ήταν επαναστάτης: απλώς ένας παρατηρητής των αρνητικών σημείων που έβλεπε στη ρωσική κοινωνία και κυβέρνηση εκείνη την εποχή. Το βιβλίο απαγορεύτηκε αμέσως και ο συγγραφέας καταδικάστηκε αρχικά σε θάνατο που μετατράπηκε σε εξορία στην ανατολική Σιβηρία. Δεν δημοσιεύτηκε ελεύθερα στη Ρωσία μέχρι το 1905.
Σύνοψη
Ο Ραντίστσεφ παρουσιάζει ένα φανταστικό ταξίδι ανάμεσα στις δύο κύριες πόλεις της Ρωσίας, την Αγία Πετρούπολη και τη Μόσχα. Κάθε στάση στη διαδρομή αποκαλύπτει ιδιαίτερα προβλήματα για τον ταξιδιώτη. Η ιστορία του αφηγητή αρχίζει σε ένα πανδοχείο όπου ο ιδιοκτήτης είναι πολύ τεμπέλης για να φροντίσει τα κουρασμένα άλογά του για την άμαξα. Τελικά, βγαίνοντας στο δρόμο, συναντά κάποιον που προσπαθεί να πουλήσει γενεαλογικά έγγραφα σε ευγενείς που επιδιώκουν να βελτιώσουν τον τίτλο τους και έναν φτωχό αγρότη που εργάζεται αν και είναι Κυριακή. Συνεχίζει σατιρίζοντας τον αγαπημένο της Αικατερίνης, τον αντιβασιλέα Γκριγκόρι Ποτέμκιν, με ένα ανέκδοτο για την όρεξή του για στρείδια και τις παράλογες προσπάθειες που θα έκανε ο υπηρέτης του για να τα προμηθευθεί.
Η πιο διάσημη σκηνή θεωρείται το όνειρο του αφηγητή να είναι «τσάρος, σάχης, χάνος, βασιλιάς, μπέης, σουλτάνος ​​ή κάτοχος κάποιου τέτοιου τίτλου, καθισμένος με βασιλική εξουσία σε έναν θρόνο». Στην πιο ελάχιστη έκφρασή του, οι αυλικοί αναστενάζουν, συνοφρυώνονται ή φωτίζονται από χαρά. Ο αφηγητής-τσάρος διατάζει την εισβολή σε μια μακρινή χώρα, η οποία είναι βέβαιος ότι θα υποκύψει στη δύναμή του. Ξαφνικά εμφανίζεται η Αλήθεια, που υπερασπίζεται τα δικαιώματα των διαφωνούντων. Τελικά ο ηγέτης χάνει το θρόνο του λόγω της δικής του βαρβαρότητας, της διαφθοράς της αυλής του και της γενικής κατάρρευσης της αυτοκρατορίας. Σε μια στιγμή αυτοκριτικής και ενοχών, ο αφηγητής ξυπνά από το όνειρό του αναστατωμένος.
Υποδοχή
μικρογραφία|Ο [[Αλεξάντρ Ραντίστσεφ σε ρωσικό γραμματόσημο]] Θεωρούμενο από πολλούς ως το βασικό ριζοσπαστικό κείμενο του 18ου αιώνα, το Ταξίδι συνέχισε να επηρεάζει τη ρωσική πολιτική σκέψη ακόμη και μετά την καταδίκη του συγγραφέα. Ως πρώτος που εισήγαγε τον δημόσιο φιλελεύθερο λόγο στη Ρωσία, ο Ραντίστσεφ θεωρείται προπομπός όλης της σημαντικής ανατρεπτικής λογοτεχνίας που γράφτηκε τον 19ο και τον 20ο αιώνα.
Βασικά θέματα είναι η υποστήριξη των ατομικών δικαιωμάτων, ιδιαίτερα η ελευθερία της έκφρασης, η διακυβέρνηση από τον λαό και η σάτιρα της δουλοπαροικίας. Μια πρώιμη, ημιτελής έκδοση εγκρίθηκε αρχικά από τους αυτοκρατορικούς λογοκριτές και η τσαρίνα Αικατερίνη αναμενόταν να επιτρέψει τη δημοσίευσή του. Αντίθετα, το καταδίκασε γιατί ο Ραντίστσεφ εκπροσωπούσε τους μορφωμένους ευγενείς της Ρωσίας και η Αικατερίνη φοβήθηκε ότι οι εκκλήσεις του για μεταρρυθμίσεις θα εξαπλωθούν στην τάξη του. Ο συγγραφέας συνελήφθη ένα μήνα μετά τη δημοσίευση του έργου, κατηγορούμενος για υποκίνηση «ανυπακοής και κοινωνικής διχόνοιας» και καταδικάστηκε σε θάνατο. Τα πρωτότυπα αντίγραφα κατασχέθηκαν και το βιβλίο απαγορεύθηκε, αν και κυκλοφόρησε παράνομα και έγινε ευρέως γνωστό, τελικά εκδόθηκε μετά τη Ρωσική επανάσταση του 1905. Η Μεγάλη Αικατερίνη «από έλεος και προς αγαλλίαση όλων» μετέτρεψε την ποινή του Ραντίστσεφ σε εξορία στη μικρή πόλη Ιλίμσκ της Σιβηρίας. Ο Αλέξανδρος Α' τον συγχώρησε πλήρως και τον διόρισε στη Νομοθετική Επιτροπή όπου συνέβαλε στην αναθεώρηση της ρωσικής νομοθεσίας.
Το Ταξίδι επηρέασε έντονα το κίνημα των Δεκεμβριστών. Οι πρώτοι σοσιαλιστές Νικολάι Ογκάρεφ και Αλεξάντρ Γκέρτσεν το δημοσίευσαν στο Λονδίνο το 1858. Στη σοβιετική εποχή, ο Ραντίστσεφ, παρά τις αποκλίσεις μεταξύ των απόψεών του και της σοβιετικής πραγματικότητας, αναγνωρίστηκε ως «ο πρώτος Ρώσος επαναστάτης» και το βιβλίο του συμπεριλήφθηκε στο σχολικό πρόγραμμα σπουδών. Άλλες κριτικές της εποχής του Ψυχρού Πολέμου, από την ΕΣΣΔ και τη Δύση, προσδιόρισαν τον Ραντίστσεφ ως φιλελεύθερο διανοούμενο.
Παραπομπές
Κατηγορία:Ρωσικά μυθιστορήματα
Δήμος Μετεώρων
Ο Δήμος Μετεώρων (πρώην Δήμος Καλαμπάκας) είναι πρωτοβάθμιος οργανισμός τοπικής αυτοδιοίκησης της περιφέρειας Θεσσαλίας με έδρα την Καλαμπάκα. Αποτελείται από οκτώ Δημοτικές Ενότητες και έχοντας συνολική έκταση 1658,751 τ.χλμ., αποτελεί το δεύτερο μεγαλύτερο σε έκταση δήμο της Ελλάδας. Ο μόνιμος πληθυσμός του Δήμου στην απογραφή του 2011 ήταν 21.991 κάτοικοι.
Βρίσκεται στο βόρειο τμήμα της Περιφερειακής Ενότητας Τρικάλων και συνορεύει στα νότια με το Δήμο Πύλης και το Δήμο Τρικκαίων, στα ανατολικά με το Δήμο Ελασσόνας, στα βόρεια με τους δήμους Δεσκάτης και Γρεβενών της Περιφέρειας Δυτικής Μακεδονίας και στα δυτικά με τους δήμους Μετσόβου και Βορείων Τζουμέρκων της Περιφέρειας Ηπείρου.
Σχέδιο Καποδίστριας: Δήμος Καλαμπάκας (1999-2010)
Το 1999 ο Δήμος Καλαμπάκας μετασχηματίστηκε με βάση τα προβλεπόμενα στο Σχέδιο Καποδίστριας. Ο νέος Δήμος είχε έδρα την Καλαμπάκα και αποτελούνταν από τον παλαιό Δήμο Καλαμπάκας καθώς και τις πρώην Κοινότητες Αύρας, Βλαχάβας, Διάβας, Καστρακίου, Κρύας Βρύσης, Μεγάλης Κερασέας, Ορθοβουνίου και Σαρακήνας.
Συνόρευε στα βόρεια με το Δήμο Χασίων, στα δυτικά με τους Δήμους Μαλακασίου, Καστανιάς και Κλεινοβού, στα νότια με τους Δήμους Φαλώρειας και Βασιλικής και στα ανατολικά με τους Δήμους Τυμφαίων και Παραληθαίων. Ο Δήμος περιελάμβανε εννέα δημοτικά (από το 2006 τοπικά) διαμερίσματα από τα οποία το ένα ήταν αστικό (το δημοτικό/τοπικό διαμέρισμα Καλαμπάκας) και τα υπόλοιπα αγροτικά. Η συνολική έκταση του Δήμου ήταν 277,087 τ.χλμ. ενώ το μέσο σταθμικό υψόμετρο ήταν 275 μέτρα. Ο μόνιμος πληθυσμός του Δήμου Καλαμπάκας στην απογραφή του 2001 ήταν 11.347 κάτοικοι.
Ο Δήμος περιελάμβανε τα εξής δημοτικά/τοπικά διαμερίσματα και οικισμούς: Οι οικισμοί Μονή Αγίας Τριάδος, Μονή Αγίου Στεφάνου, Μονή Βιτουμά, Μονή Βαρλαάμ και Μονή Μεταμορφώσεως καταργήθηκαν το 2001. thumb|300px|Τοπογραφικός χάρτης του Δήμου Μετεώρων.
Σχέδιο Καλλικράτης: Δήμος Καλαμπάκας (2011-2018)
Το 2011 ο Δήμος Καλαμπάκας μετασχηματίστηκε εκ νέου με βάση τα προβλεπόμενα στο Σχέδιο Καλλικράτης. Ο νέος Δήμος Καλαμπάκας έχει έδρα την Καλαμπάκα και προέκυψε από τη συνένωση του πρώην (καποδιστριακού) Δήμου Καλαμπάκας με τους πρώην Δήμους Βασιλικής, Καστανιάς, Κλεινοβού, Μαλακασίου, Τυμφαίων, Χασίων και την πρώην Κοινότητα Ασπροποτάμου.
Δήμος Μετεώρων (2018-σήμερα)
Στις 19 Ιουλίου 2018, ο Δήμος Καλαμπάκας μετονομάστηκε σε Δήμο Μετεώρων.
Διοικητική διαίρεση Δήμου Μετεώρων
thumb|300px|Χάρτης των δημοτικών ενοτήτων (πρώην δήμων και κοινοτήτων) του Δήμου Μετεώρων. {{legend|red|1 - [[#Καλαμπάκας|Καλαμπάκας}} {{legend|blue|2 - Χασίων}} {{legend|lime|3 - Μαλακασίου}} {{legend|gold|4 - Τυμφαίων}} {{legend|magenta|5 - Καστανιάς}} {{legend|lightblue|6 - Κλεινοβού}} {{legend|gray|7 - Βασιλικής}} {{legend|salmon|8 - Ασπροποτάμου}} ]]
Ο Δήμος Μετεώρων αποτελείται από οκτώ δημοτικές ενότητες οι οποίες αντιστοιχούν στους επτά συγχωνευθέντες δήμους και κοινότητα του προγράμματος Καποδίστριας. Κάθε δημοτική ενότητα διαιρείται σε κοινότητες οι οποίες αντιστοιχούν στα διαμερίσματα των καταργηθέντων οργανισμών τοπικής αυτοδιοίκησης. Οι σημερινές κοινότητες του Δήμου ήταν αυτόνομες κοινότητες και δήμοι πριν την εφαρμογή του προγράμματος Καποδίστριας.
Δημοτική Ενότητα Καλαμπάκας
Η Δημοτική Ενότητα Καλαμπάκας αντιστοιχεί στον Δήμο Καλαμπάκας του σχεδίου Καποδίστριας. Βρίσκεται στο βορειοδυτικότερο σημείο του θεσσαλικού κάμπου, καταλαμβάνει έκταση 277,087 τ.χλμ. και είχε μόνιμο πληθυσμό 12.000 κατοίκων στην απογραφή του 2011. Στα όριά της εντοπίζονται τα Μετέωρα.
Περιλαμβάνει τις παρακάτω κοινότητες και οικισμούς:
Δημοτική Ενότητα Ασπροποτάμου
Η Δημοτική Ενότητα Ασπροποτάμου αντιστοιχεί στην Κοινότητα Ασπροποτάμου του σχεδίου Καποδίστριας. Είναι κατά βάση αγροτική και ορεινή, εκτεινόμενη στις πλαγιές της νότιας Πίνδου σε μέσο σταθμικό υψόμετρο 1.087 μέτρων. Αποτελείται από 8 κοινότητες, καταλαμβάνει έκταση 298,173 τ.χλμ. και είχε μόνιμο πληθυσμό 419 κατοίκων στην απογραφή του 2011. Έδρα της Δημοτικής Ενότητας Ασπροποτάμου είναι η Καλλιρρόη αν και κατά τους χειμερινούς μήνες οι διοικητικές της υπηρεσίες στεγάζονται στην πόλη των Τρικάλων. μικρογραφία|Ο Ασπροπόταμος είναι προστετευόμενος βιότοπος του [[Natura 2000  ]] Περιλαμβάνει τις παρακάτω κοινότητες και οικισμούς:
Δημοτική Ενότητα Βασιλικής
Η Δημοτική Ενότητα Βασιλικής αντιστοιχεί στον Δήμο Βασιλικής του σχεδίου Καποδίστριας. Είναι κατά βάση αγροτική και πεδινή με μέσο σταθμικό υψόμετρο 162 μέτρων. Αποτελείται από 3 κοινότητες, καταλαμβάνει έκταση 41,858 τ.χλμ. και είχε μόνιμο πληθυσμό 2.200 κατοίκων στην απογραφή του 2011. Οι διοικητικές υπηρεσίες της Δημοτικής Ενότητας Βασιλικής στεγάζονται στη Βασιλική.
Περιλαμβάνει τις παρακάτω κοινότητες και οικισμούς:
Δημοτική Ενότητα Καστανιάς
Η Δημοτική Ενότητα Καστανιάς αντιστοιχεί στον Δήμο Καστανιάς του σχεδίου Καποδίστριας. Είναι κατά βάση αγροτική και ορεινή, εκτεινόμενη στις πλαγιές της νότιας Πίνδου, σε μέσο σταθμικό υψόμετρο 750 μέτρων. Αποτελείται από 5 κοινότητες, καταλαμβάνει έκταση 149,705 τ.χλμ. και είχε μόνιμο πληθυσμό 868 κατοίκων στην απογραφή του 2011. Οι διοικητικές υπηρεσίες της Δημοτικής Ενότητας Καστανιάς στεγάζονται στο Μηλότοπο.
Περιλαμβάνει τις παρακάτω κοινότητες και οικισμούς:
Δημοτική Ενότητα Κλεινοβού
Περιλαμβάνει τις παρακάτω κοινότητες και οικισμούς:
Δημοτική Ενότητα Μαλακασίου
Η Δημοτική Ενότητα Μαλακασίου αντιστοιχεί στον Δήμο Μαλακασίου του σχεδίου Καποδίστριας. Είναι κατά βάση αγροτική και ορεινή, εκτεινόμενη στις πλαγιές της νότιας Πίνδου, σε μέσο σταθμικό υψόμετρο 823 μέτρων. Αποτελείται από 5 κοινότητες, καταλαμβάνει έκταση 157,458 τ.χλμ. και είχε μόνιμο πληθυσμό 1.000 κατοίκων στην απογραφή του 2011. Οι διοικητικές υπηρεσίες της Δημοτικής Ενότητας Μαλακασίου στεγάζονται στην Παναγία.
Περιλαμβάνει τις παρακάτω κοινότητες και οικισμούς:
Δημοτική Ενότητα Τυμφαίων
Η Δημοτική Ενότητα Τυμφαίων αντιστοιχεί στον Δήμο Τυμφαίων του σχεδίου Καποδίστριας. Είναι κατά βάση αγροτική και ορεινή, εκτεινόμενη στις πλαγιές των Αντιχασίων, σε μέσο σταθμικό υψόμετρο 841 μέτρων. Αποτελείται από 7 κοινότητες, καταλαμβάνει έκταση 262,386 τ.χλμ. και είχε μόνιμο πληθυσμό 1.298 κατοίκων στην απογραφή του 2011. Οι διοικητικές υπηρεσίες της Δημοτικής Ενότητας Τυμφαίων στεγάζονται στον Κονισκό.
Περιλαμβάνει τις παρακάτω κοινότητες και οικισμούς:
Δημοτική Ενότητα Χασίων
Η Δημοτική Ενότητα Χασίων αντιστοιχεί στον Δήμο Χασίων Τρικάλων του σχεδίου Καποδίστριας. Είναι κατά βάση αγροτική και ορεινή με μέσο σταθμικό υψόμετρο 577 μέτρων. Αποτελείται από 8 κοινότητες, καταλαμβάνει έκταση 291,920 τ.χλμ. και είχε μόνιμο πληθυσμό 2.861 κατοίκων στην απογραφή του 2011. Οι διοικητικές υπηρεσίες της Δημοτικής Ενότητας Χασίων στεγάζονται στη θέση 11.500 της κοινότητας Αγιοφύλλου.
Περιλαμβάνει τις παρακάτω κοινότητες και οικισμούς:
Δήμαρχοι
Αιρετοί Δήμαρχοι Καλαμπάκας διετέλεσαν οι εξής:
Εξωτερικοί σύνδεσμοι
Καλαμπάκας
Νέστορας Κόμματος
Ο Νέστορας Κόμματος (Λάρισα, 4 Μαΐου 1977) είναι Έλληνας πρώην καλαθοσφαιριστής. Γεννήθηκε στη Λάρισα από πατέρα Έλληνα και μητέρα από τη Γουινέα. Έχει ύψος 2,03 μ. και αγωνιζόταν στη θέση του φόργουορντ και ενίοτε του σέντερ.
Καριέρα
Στο Θεσσαλικό Κάμπο έκανε και τα πρώτα του αθλητικά βήματα στο Γυμναστικό Σ.Λ. Το 2000 πήγε στον Μακεδονικό, κατόπιν στον ΠΑΟΚ για δύο χρόνια και από εκεί στον Άρη για έναν χρόνο. Κατά την αγωνιστική περίοδο 2003-2004, ως παίκτης του Άρη Θεσσαλονίκης, ο Κόμματος ήταν πρώτος σκόρερ του πρωταθλήματος με μέσο όρο 21 πόντους ανά παιχνίδι ενώ την ίδια χρονιά αναδείχθηκε πολυτιμότερος παίκτης του Ελληνικού All-Star Game.
Είναι ο πρώτος Έλληνας καλαθοσφαιριστής που αγωνίστηκε ποτέ στην ισραηλινή ομάδα της Μακάμπι του Τελ Αβίβ, τη σαιζόν 2004-05, με την οποία κατέκτησε το πρωτάθλημα Ευρώπης το 2005. Ο ίδιος στον τελικό της Μόσχας κόντρα στην Ταού (90-78), είχε 13 πόντους (1/1 δίποντα, 3/4 τρίποντα, 2/2 βολές) και 3 ριμπάουντ σε 21′ συμμετοχής. Τη σαιζόν 2005-06 αγωνίστηκε επίσης σε Ιταλία και Ισπανία, στις Φορτιτούντο Μπολόνια και Κάχα Σαν Φερνάντο (C.B. Σεβίλλη), ενώ στις 28 Σεπτεμβρίου 2007 ανακοινώθηκε η μεταγραφή του στη ρωσική Λοκομοτίβ Ροστόφ έχοντας νωρίτερα αγωνιστεί για μία σαιζόν και με την Α.Ε.Κ. Το Φεβρουάριο του 2008 ανακοινώθηκε η λύση της συνεργασίας του καλαθοσφαιριστή με τη ρωσική ομάδα, κοινή συναινέσει, για "λόγους υγείας". Ολοκλήρωσε τη σαιζόν αγωνιζόμενος στα Α.Σ. Τρίκαλα 2000.
Την περίοδο 2008-09 αγωνίστηκε στην Α1 με την ομάδα της ΑΕΛ 1964 ενώ την επόμενη σαιζόν στην Ολύμπια Λάρισας και ακολούθως στο Μαρούσι. Το τέλος της σαιζόν 2010-11 τον βρήκε να αγωνίζεται στην τουρκική Μερσίν. Επέστρεψε εκ νέου στο Μαρούσι ενώ ολοκλήρωσε τη σαιζόν 2011-12 στην ιταλική Παλακανέστρο Σαντ' Άντιμο. Τη σαιζόν 2012-13 αγωνίστηκε στον Α.Γ.Ο. Ρεθύμνου.
Ο Κόμματος έγινε ο πρώτος στα χρονικά Έλληνας παίκτης ομάδας της Α1 που μετακινείται σε άλλη ομάδα της Α1 εντός της ίδιας σαιζόν εκμεταλλευόμενος τη σχετική τροποποίηση του αθλητικού νόμου το 2013. Έτσι, ξεκίνησε τη σαιζόν 2013-14 στα Τρίκαλα BC και την ολοκλήρωσε με τα χρώματα του Κολοσσού Ρόδου.
Από το 2014 μέχρι το 2019 αγωνίστηκε με τα χρώματα του Ερμή Αγιάς (σεζόν 2014-15 στο τοπικό πρωτάθλημα της Α1 Ε.Σ.Κ.Α.Θ., σεζόν 2015-16 στην Γ' Εθνική, σεζόν 2016-17 στην Β' Εθνική, 2017-18 και σεζόν 2018-19 στην Α2 Εθνική). Μάλιστα την σεζόν 2017-18 είχε σε 22 ματς 15.4 πόντους (37%τρ.), 9.7 ριμπάουντ, 4.5 ασίστ και 1.2 κλεψίματα ενώ τη σεζόν 2018-19 είχε 11,7 πόντους, 8,6 ριμπάουντ, 5,6 ασίστ και 1,8 κλεψίματα σε 31 λεπτά κατά μέσο όρο στο πρωτάθλημα της Α2. Όλες τις σεζόν ήταν ο πρώτος σκόρερ της ομάδας.
Εθνική Ελλάδος
Το 2005 κλήθηκε στην Εθνική Ελλάδος και αγωνίστηκε σε 5 αγώνες χωρίς ωστόσο να καταφέρει να αποκτήσει μόνιμη θέση.
Edge (παλαιστής)
Ο Άνταμ Κόoυπλαντ (Adam Joseph Copeland, 30 Οκτωβρίου 1973) είναι Καναδός ηθοποιός και πρώην παλαιστής, γνωστός για τον χρόνο του στο World Wrestling Entertainment, από το 1998 μέχρι το 2011. Περισσότερο γνωστός είναι με το ψευδώνυμο που χρησιμοποιούσε στα ρινγκ, "Ετζ".
Βιογραφία
Κατάγεται από τον Καναδά και συγκεκριμένα από την περιοχή Όραντζβιλ (Orangeville), που ανήκει στην επαρχία του Οντάριο.
Ο Άνταμ προπονήθηκε σχετικά με το τι πρέπει να κάνει από δύο ανθρώπους: τον Ρον Χάτσινσον και τον Σουίτ Ντάντι. Αφού προπονήθηκε, άρχιζε σταδιακά να μπαίνει στα ρεύματα της επαγγελματικής πάλης. Άρχιζε να πηγαίνει σε όλη την Αμερική, παλεύοντας σε ανεξάρτητες διοργανώσεις (αλλιώς indies). Μετά από έξι χρόνια έκανε το ντεμπούτο του στο WWE, το 1998. Τότε World Wrestling Federation.
Τελικά έμεινε στο WWE, και αυτό τον αξίωσε. Τον Ιούνιο του 1999, κατάφερε να πάρει τον πρώτο του πρωτάθλημα, τον Διηπειρωτικό Πρωτάθλημα, η αλλιώς Intercontinental Championship. Λίγες μέρες αργότερα, συνεργάστηκε με τον "αδερφό του", Κρίστιαν και κατάφεραν να γίνουν μια άρτια τεχνικά ομάδα, αφού είχαν καταφέρει να πάρουν το Παγκόσμιο Ομαδικό Πρωτάθλημα, το οποία απέσπασαν 6 φορές συνολικά. Ο Ετζ στη δεκατριάχρονη καριέρα του κατάφερε να κερδίσει 31 τίτλους από τους οποίους οι 11 είναι Παγκόσμιοι. Τον Απρίλιο του 2011 αποχώρησε από την ενεργό δράση και από WWE λόγω σοβαρού τραυματισμού στο λαιμό. Ακολούθησε αποχαιρετιστήρια εκδήλωση καθώς και ένα αφιέρωμα σε αυτόν. Στις 31 Μαρτίου 2012, ο Ετζ εντάχθηκε στο Hall of Fame, από τον καλό του φίλο, Κρίστιαν.
Το ξεκίνημα
Την δεκαετία του 1990, ο Κόουπλαντ πάλευε σε ανεξάρτητες εταιρίες πάλης στο Οντάριο, με το όνομα Sexton Hardcastle (ελλ:Σέξτον Χαρντκάστλ). Μέχρι το 1997, ο Ετζ κατέκτησε το Ομαδικό Πρωτάθλημα ICW Midwest Unified, με το Τζο Λέτζεντ. Επίσης, συμμάχησε με τον Κρίστιαν Κέιτζ και δημιούργησαν τους Suicide Blondes (Σουσάιντ Μπλαντς). Μαζί, πάλευαν και στην Ιαπωνία ως Κανάντιαν Ρόκερς.
Πρώτοι αγώνες και ομάδα με τον Κρίστιαν (1997–2001)
thumb|190px|left|Ο Ετζ το 1999
Το 1996, ο Κόουπλαντ ερωτήθηκε αν ήθελε να παλέψει σε αγώνα στο World Wrestling Federation (τώρα γνωστό ως WWE). Ο Καναδός παλαιστής, Μπρετ Χαρτ, εντυπωσιάστηκε από τις παλαιστικές ικανότητες του Κόουπλαντ και το World Wrestling Federation του πρότεινε συμβόλαιο το 1997. Στις 10 Νοεμβρίου 1997, έκανε το ντεμπούτο του στην εταιρεία.
Στις 22 Αυγούστου 1998, ο Κόουπλαντ έδωσε τον πρώτο του τηλεοπτικό αγώνα, στο Raw is War ως Ετζ. Είχε μοναχικό χαρακτήρα και εισερχόταν στο ρινγκ μέσα από το πλήθος για τους αγώνες του. Σε βίντεο που προέβαλλε το WWE, ο Ετζ καθώς περπατούσε στο δρόμο έκανε άσκοπες επιθέσεις σε αθώους πεζούς. Στη συνέχεια, ο Ετζ τοποθετήθηκε σε μια κόντρα ενάντια στον Γκάνγκρελ, που ήταν παλαιστής που υποδυόταν τον βρυκόλακα. Κατά τη διάρκεια της διαμάχης, ο Γκάνγκρελ συμμάχησε με τον Κρίστιαν, ο οποίος ήταν ο σεναριακός αδελφός του Ετζ. Τελικά, έπεισαν τον Ετζ να ενταχθεί στην ομάδα τους, την The Brood (ελλ: Δε Μπρουντ). Στη συνέχεια, η Μπρουντ εισχώρησε στην ομάδα Ministry of darkness (ελλ: Μίνιστρι οφ ντάρκνες), του Αντερτέικερ. Τον Μάιο του 1999, η Μπρουντ αποσπάστηκε από τη Μίνιστρι και άρχισε μια κόντρα μεταξύ τους.
Στις 24 Ιουλίου 1999, ο Ετζ έγινε πρωταθλητής για πρώτη φορά, όταν πήρε το Διηπειρωτικό Πρωτάθλημα από τον Τζεφ Τζάρετ. Την επόμενη μέρα, ο Τζάρετ επανέκτησε τον τίτλο.
Αργότερα, ο Ετζ άρχισε μια κόντρα με τους αδερφούς Χάρντι (Ματ και Τζεφ). Σύντομα, ο Γκάνγκρελ πρόδωσε τους Ετζ και Κρίστιαν και συμμάχησε τους Χάρντι, δημιουργώντας τη "Νέα Μπρουντ". Η κόντρα των Ετζ και Κρίστιαν με τους Χάρντι οδήγησε σε έναν ομαδικό αγώνα με σκάλες στο No Mercy, όπου κέρδισαν οι Χάρντι. Εκείνη τη περίοδο ο Ετζ άρχισε να γίνεται γνωστός στο κοινό της πάλης. Η δημοτικότητα του έφθασε σε υψηλότερο επίπεδο στη WrestleMania 2000 σε αγώνα με σκάλες, όπου μαζί με τον Κρίστιαν νίκησαν τους Χάρντι και τους Ντάντλεϊ (Μπούμπα Ρέι & Ντι-Βον), για να κερδίσουν τα Ομαδικά Πρωταθλήματα. thumb|right| Ο Ετζ με τον Κρίστιαν το 2000
Μετά από αυτή τη νίκη, οι Ετζ & Κρίστιαν βρήκαν επιτυχία σαν ένα αχρείο δίδυμο, παίρνοντας άλλους έξι ομαδικούς τίτλους (συνολικά εφτά). Εκείνο τον καιρό, το σήμα κατατεθέν τους, έγινε η «πόζα πέντε λεπτών», στην οποία οι Ετζ & Κρίστιαν έμεναν ακίνητοι για πέντε λεπτά, ώστε να τους φωτογραφήσουν οι οπαδοί. Επίσης, κατάφεραν να νικήσουν δύο από τους τρεις αγώνες TLC (αγώνες με τραπέζια, σκάλες και καρέκλες). Το 2001 στο Royal Rumble, οι Ετζ & Κρίστιαν έχασαν τα Ομαδικά Πρωταθλήματα από τους Ντάντλεϊ. Στο No way out, απέτυχαν να κερδίσουν τους τίτλους, αλλά το κατόρθωσαν στη WrestleMania 17, στο δεύτερο αγώνα TLC.
Διηπειρωτικό Πρωτάθλημα (2001-2003)
Ο Ετζ κατάφερε να σταθεροποιηθεί μόνος του, χωρίς τον Κρίστιαν, όταν κέρδισε το διαγωνισμό King of the Ring (ελλ: βασιλιάς του ρινγκ) το 2001. Έπειτα, ο Ετζ άλλαξε χαρακτήρα και το κοινό άρχισε να τον υποστηρίζει. Στη συνέχεια, ο Κρίστιαν πρόδωσε τον Ετζ και οι δύο τους ήρθαν σε κόντρα, με έπαθλο το Διηπειρωτικό Πρωτάθλημα του Ετζ. Στο Unforgiven, ο Κρίστιαν νίκησε τον Ετζ και έγινε ο νέος Διηπειρωτικός Πρωταθλητής. Μετά από λίγο καιρό, ο Ετζ ξανακέρδισε το τίτλο, αλλά τον έχασε από τον Τεστ. Παρόλα αυτά, ο Ετζ νίκησε τον Κερτ Ανγκλ, για να κερδίσει το Πρωτάθλημα Ηνωμένων Πολιτειών WCW. Στο Survivor Series, ο Ετζ νίκησε τον Τεστ, κατέκτησε το Διηπειρωτικό Πρωτάθλημα και ενοποίησε τους δυο τίτλους.
Διεκδίκηση του Παγκόσμιου Πρωταθλήματος Βαρέων Βαρών (2004-2005)
Όταν επέστρεψε, ο Ετζ άρχισε να μην νοιάζεται για τους οπαδούς και απέκτησε εμμονή για το Παγκόσμιο Πρωτάθλημα Βαρέων Βαρών. Τον Οκτώβριο του 2004 στο Taboo Tuesday, ο Ετζ, ο Κρις Μπενουά και ο Σον Μάικλς ήταν υποψήφιοι για να διεκδικήσουν το Πρωτάθλημα Βαρέων Βαρών. Ο Μάικλς κέρδισε την ψηφοφορία κοινού για να λάβει τον αγώνα τίτλου, δίνοντας στους Ετζ και Μπενουά έναν αγώνα για τους ομαδικούς τίτλους. Κατά τη διάρκεια του αγώνα, ο Ετζ εγκατέλειψε τον σύμμαχο του, όμως εκείνος κατάφερε να κερδίσει. Ο Ετζ εκνευρισμένος που δεν πήρε αγώνα για το Πρωτάθλημα Βαρέων Βαρών, εμφανίστηκε στον αγώνα του Σον Μάικλς και συνέβαλλε στην ήττα του. Τον Νοέμβριο, ο Ετζ και ο Μπενουά έχασαν τους ομαδικούς τίτλους, αφού ο Ετζ αρνήθηκε να παλέψει και καθόταν σε μια καρέκλα έξω από το ρινγκ. Μετά τον αγώνα, ο Ετζ του επιτέθηκε και το κοινό άρχισε να τον αντιπαθεί. Τον Ιανουάριο του 2005 στο New Year's Revolution, ο Ετζ συμμετείχε στον αγώνα Θαλάμου Εξόντωσης, κόντρα σε άλλους πέντε παλαιστές. Ο Ετζ κατά λάθος χτύπησε τον ειδικό διαιτητή Σον Μάικλς, ο οποίος τον κλώτσησε στο πρόσωπο, με αποτέλεσμα να αποκλειστεί. Στο Royal Rumble, ο Ετζ νίκησε τον Σον Μάικλς. thumb|190px|left|Ο Ετζ με τη βαλίτσα Money in the Bank
Money in the Bank και κόντρα με τον Ματ Χάρντι (2005-2006)
Στη συνέχεια, στη WrestleMania 21, ο Ετζ κέρδισε το πρώτο αγώνα με σκάλες "Money in the Bank", με έπαθλο ένα συμβόλαιο που μπορούσε να εκμεταλλευτεί όποτε και όπου θέλει, για να αντιμετωπίσει έναν από τους δύο παγκόσμιους πρωταθλητές. Το κοινό αποδοκίμαζε ακόμα περισσότερο τον Ετζ, επειδή είχε συνάψει σχέση με την Λίτα, η οποία πριν είχε σχέση με τον Ματ Χάρντι, που ήταν κοντινός φίλος του Ετζ. Όλα άρχισαν όταν η Λίτα είχε τραυματιστεί απέχοντας από τα σόου και ο Ετζ άρχισε να τη προσεγγίζει, παρ'όλο που εκείνη βρισκόταν σε σχέση με τον Ματ Χάρντι. Όταν το περιστατικό έγινε δημόσια γνωστό, το WWE απέλυσε τον Ματ Χάρντι και όταν εκείνος επέστρεψε, το αληθινό περιστατικό μετατράπηκε σε σενάριο.
Τον Ιούλιο, ο Ματ Χάρντι διέκοψε τον αγώνα του Ετζ με τον Κέιν. Ο Ματ αποκάλεσε τον Ετζ με το αληθινό του όνομα (Άνταμ) και εκτός από εκείνον απείλησε τη Λίτα. Ο Χάρντι μεταφέρθηκε επίσημα στο Raw και συνεχίστηκε η κόντρα τους. Στο SummerSlam, ο Ετζ νίκησε τον Ματ και στο τέλος του αγώνα ο Ματ είχε σοβαρή αιμορραγία. Στο Unforgiven, ο Ετζ έχασε από τον Ματ, σε έναν αγώνα σε κλουβί. Τον Οκτώβριο πάλεψαν σε έναν αγώνα με σκάλες, όπου ο ηττημένος έπρεπε να αποχωρήσει από το Raw. Χάρη στη βοήθεια της Λίτα, ο Ετζ νίκησε τον αγώνα. Μετά, ο Ετζ είχε ένα τραυματισμό στο θώρακα και δεν αγωνιζόταν για μερικές εβδομάδες. Αυτό τον οδήγησε στο να παρουσιάζει μια εκπομπή με τίτλο The Cutting Edge. Εκεί άρχισε να σατιρίζει τον θρυλικό Ρικ Φλερ και μετά από κάποιες εβδομάδες ο Φλερ του επιτέθηκε. Τον Ιανουάριο του 2006 στο New Year's Revolution, ο Ετζ έχασε απο τον Φλερ με αντικανονικό τρόπο.
Πρωτάθλημα WWE και Rated-RKO (2006-2007)
Στο New Year's Revolution, ο Ετζ έγινε Πρωταθλητής WWE, αφού χρησιμοποίησε το συμβόλαιο της βαλίτσας Money in the Bank και νίκησε τον Τζον Σίνα, ο οποίος πριν είχε παλέψει σε αγώνα 6 ατόμων. Η θητεία του ως πρωταθλητής κράτησε για λίγες μέρες, αφού έχασε το τίτλο από τον Σίνα στο Royal Rumble. Έπειτα, στο δρόμο του Ετζ θα βρεθεί ο "ακραίος θρύλος" Μικ Φόλεϊ. Αφού επιτίθονταν ο ένας στον άλλο, ανακοινώθηκε πως θα παλέψουν σε έναν σκληροπυρηνικό αγώνα στη WrestleMania 22. Εκεί, ο Ετζ νίκησε τον Φόλεϊ, περνώντας τον μέσα από ένα φλεγόμενο τραπέζι. Η νίκη αυτή άφησε στον Ετζ εγκαύματα δευτέρου βαθμού.
Σε έναν τριπλό αγώνα, ο Ετζ νίκησε τον Τζον Σίνα και τον Πρωταθλητή WWE, Ρομπ Βαν Νταμ, κερδίζοντας το πρωτάθλημα. Έπειτα αναλώθηκε σε μια μεγάλη σε διάρκεια κόντρα εναντίον του Τζον Σίνα, ο οποίος θα γίνει το alter ego του για τους επόμενους μήνες. Μεταξύ τους θα γίνουν αγώνες τίτλων πολλές φορές. Η κόντρα τους θα τελειώσει οριστικά τον Οκτώβριο του ίδιου έτους.
Από εκείνη την περίοδο και έπειτα ο Ετζ θα συμμαχήσει με τον Ράντυ Όρτον και θα φτιάξουν την ομάδα με τίτλο "Rated - RKO". Οι δυο τους θα ξεχωρίσουν ως ομάδα, λόγω της κατάκτησης του Παγκόσμιου Ομαδικού Πρωταθλήματος. Παράλληλα, άρχισαν και μια μεγάλη κόντρα με την D-Generation X, που αποτελούσαν οι Σον Μάικλς και Τριπλ Έιτς. Οι Rated-RKO, τους κέρδισαν και αργότερα έχασαν από αυτούς. Ο Τριπλ Έιτς θα τραυματιστεί όμως και την θέση του στο σενάριο θα πάρει ο Τζον Σίνα. Η ομάδα Μάικλς-Σίνα κέρδισε πολλές φορές τους Όρτον και Ετζ, που τελικά συνέχισαν χωριστά, από τον Μάιο του 2007.
Παγκόσμιο Πρωτάθλημα Βαρέων Βαρών και κόντρες (2007-2008)
Αφού ξανακέρδισε τη βαλίτσα Money in the Bank, ο Ετζ χρησιμοποίησε το συμβόλαιο κόντρα στον ημιλιπόθυμο Αντερτέικερ για να γίνει ο νέος Παγκόσμιος Πρωταθλητής Βαρέων Βαρών. Έπειτα αναλώθηκε σε μία κόντρα με τον Μπατίστα, διατηρώντας τον τίτλο του με δόλιους τρόπους. Αφού έχασε τον τίτλο του λόγω τραυματισμού, ο Ετζ νίκησε σε τριπλό αγώνα τους Μπατίστα και Αντερτέικερ για να ξαναγίνει πρωταθλητής τον Δεκέμβριο. Στη WrestleMania 24 τον Απρίλιο του 2008, ο Ετζ συμμετείχε στον πρώτο του μεγάλο αγώνα στο συγκεκριμένο σόου κόντρα στον Αντερτέικερ, ο οποίος και επικράτησε.
Τον Ιούνιο του 2008, ο τίτλος διεκδικήθηκε σε έναν αγώνα TLC, όπου ο Αντερτέικερ θα έπρεπε να αποσυρθεί σε περίπτωση ήττας. Τελικά έτσι κι έγινε, αφού ο Ετζ κέρδισε με τη βοήθεια της ομάδας του. Ο Ετζ έχασε σύντομα τον τίτλο από τον Σι Εμ Πανκ που χρησιμοποίησε το συμβόλαιο Money in the Bank. Έπειτα, ο Ετζ διεκδίκησε το Πρωτάθλημα WWE ενάντια στον Τριπλ Έιτς χωρίς επιτυχία. Στο SummerSlam ο Αντερτέικερ νίκησε τον Ετζ σε αγώνα hell in a cell και τον τιμώρησε ρίχνοντας τον από μεγάλο ύψος μέσα στο καναβάτσο το οποίο και έσπασε.
Τον Νοέμβριο, ο Ετζ επέστρεψε κατά τη διάρκεια ενός τριπλού αγώνα, όπου και νίκησε για να γίνει Πρωταθλητής WWE. Τον επόμενο μήνα έχασε τον τίτλο από τον Τζεφ Χάρντι, όμως τον επανέκτησε τον Ιανουάριο του 2009 στο Royal Rumble. Τον Φεβρουάριο στο No Way Out σε αγώνα Θαλάμου Εξόντωσης, ο Ετζ μέσα σε λίγα λεπτά έχασε το Πρωτάθλημα WWE. Αφού απελπίστηκε και χωρίς να έχει συνειδητοποιήσει τι έγινε, ο Ετζ χτύπησε τον Κόφι Κίνγκστον με σιδερένια καρέκλα και πήρε τη θέση του στον αγώνα Θαλάμου Εξόντωσης για το Παγκόσμιο Πρωτάθλημα Βαρέων Βαρών. Εκεί κατάφερε να νικήσει και να γίνει ο νέος πρωταθλητής.
Τον Απρίλιο στη WrestleMania 25, ο Ετζ έχασε το Παγκόσμιο Πρωτάθλημα Βαρέων Βαρών σε έναν αγώνα κόντρα στους Τζον Σίνα και Μπιγκ Σόου, όμως το επανέκτησε στο Backlash αφού νίκησε τον Σίνα σε αγώνα Last Man Standing εξαιτίας της εμπλοκής του Μπιγκ Σόου. Στη συνέχεια, ο Ετζ άρχισε μια κόντρα με τον Τζεφ Χάρντι που σχετίζονταν με την επιθυμία του Χάρντι να κατακτήσει τον τίτλο. Στη πρώτη τους αναμέτρηση ο Ετζ νίκησε, όμως σε έναν επαναληπτικό αγώνα ο τίτλος άλλαξε κάτοχο. Μετά από την ήττα του, ο Ετζ έδωσε τέλος στη σχέση του με τη Βίκι Γκερέρο.
Τελευταίες κόντρες και το τέλος της καριέρας του (2009-2011)
Τον Ιούνιο του 2009, θα κατακτήσει για τέσσερα βράδια το Ομαδικό Πρωτάθλημα WWE με τον Κρις Τζέρικο, κάνοντας προσωπικό ρεκόρ κατακτήσεων. Μετά θα τραυματιστεί και θα μείνει εκτός δράσης, περίπου εννέα μήνες. Όλο αυτό το διάστημα, ο πρώην φίλος του Τζέρικο, με κάθε ευκαιρία μιλούσε άσχημα για εκείνον. Ο Ετζ τελικά επέστρεψε στο Royal Rumble του 2010, όπου απέκλεισε τον Τζέρικο και κατάφερε να κερδίσει τον αγώνα. Η κόντρα των δυο παλαιστών ξεκίνησε, με τον Ετζ να έχει το πάνω χέρι στα εβδομαδιαία επεισόδια και τον Τζέρικο να κερδίζει στη WrestleMania 26 και να υπερασπίζεται το Παγκόσμιο Πρωτάθλημα Βαρέων Βαρών. Στο Extreme Rules, ο Ετζ νίκησε τον Τζέρικο σε έναν αγώνα με κλουβί. Για το υπόλοιπο 2010, ο Ετζ διεκδικούσε συχνά το Παγκόσμιο Πρωτάθλημα Βαρέων Βαρών, το οποίο τελικά κατέκτησε τον Δεκέμβριο στο TLC. Σύντομα, άρχισε μια κόντρα με τον Ντολφ Ζίγκλερ, ο οποίος πήρε το Πρωτάθλημα χάρη στη Βίκι Γκερέρο που του το απένειμε. Τον Φεβρουάριο του 2011 ο Ετζ επανέκτησε το τίτλο, κάνοντας ρεκόρ κατακτήσεων. Η επόμενη αντιπαλότητα του ήταν ο ανερχόμενος Αλμπέρτο Ντελ Ρίο. Στη WrestleMania 27, ο Ετζ υπερασπίστηκε το Πρωτάθλημα κόντρα στον Ντελ Ρίο, σε έναν αγώνα που έμελλε να είναι ο τελευταίος αγώνας του στη τηλεόραση.
Όντας Παγκόσμιος Πρωταθλητής, ο Ετζ θα αναγκαστεί να εγκαταλείψει την αγωνιστική δράση, λόγω ενός σοβαρού τραυματισμού, που μπορούσε να του κοστίσει και την ζωή αν συνέχιζε σε υψηλό επίπεδο. Το 2012 τιμήθηκε για την προσφορά του στον χώρο της πάλης και στο WWE, με την είσοδό του στο Hall of Fame.
Πηγές
Κατηγορία:Επαγγελματίες Παλαιστές Κατηγορία:Καναδοί άνδρες ηθοποιοί κινηματογράφου Κατηγορία:Καναδοί άνδρες ηθοποιοί τηλεόρασης
Γιαν Μπρίγκελ ο πρεσβύτερος
Ο Γιαν Μπρίγκελ ο πρεσβύτερος (φλαμανδικά: Jan Brueghel de Oude, αναφερόμενος και ως Breughel, 1568 - 13 Ιανουαρίου 1625) ήταν Φλαμανδός ζωγράφος, γιος του Πίτερ Μπρίγκελ του πρεσβύτερου και αδελφός του Πίτερ Μπρίγκελ του νεότερου. Επονομάστηκε "βελούδινος Μπρίγκελ", "λουλουδένιος Μπρίγκελ" (Fluwelen Brueghel) και "παραδεισένιος Μπρίγκελ". Τα δύο τελευταία προσωνύμια οφείλονται στις απεικονίσεις νεκρών φύσεων με λουλούδια και τις απεικονίσεις του Παραδείσου, ενώ το πρώτο πιθανόν αναφέρεται στις βελούδινες ανταύγειες που επιτύγχανε με τη χρωματική του παλέτα.
Βιογραφία
Ο Γιαν γεννήθηκε στις Βρυξέλλες. Ο πατέρας του απεβίωσε το 1569 και, ύστερα από τον θάνατο και της μητέρας του το 1578, ο Γιαν, μαζί με τον αδελφό του Πίτερ και την αδελφή του Μαρία, πιθανότατα πήγαν να ζήσουν με τη γιαγιά τους, Μάικεν Φερχούλστ (Mayken Verhulst), χήρα του Πίτερ Κούκε φαν Ελστ (Pieter Coecke van Aelst). Ήταν και η ίδια καλλιτέχνις, σύμφωνα με τους Κάρελ φαν Μάντερ και Γκουιτσαρντίνι πιθανότατα ήταν η πρώτη δασκάλα των δύο αγοριών, αν και οι αδελφοί της (οι θείοι τους) ήταν επίσης ζωγράφοι. Ο Γιαν Μπρίγκελ μετακόμισε στην Αμβέρσα περί το 1583.
Γύρω στο 1589 ο Γιαν ταξίδεψε στην Ιταλία, πιθανώς μέσω Κολωνίας. Στην Ιταλία αρχικά διέμεινε στη Νάπολι, όπου προστάτης του ήταν ο Φραντσέσκο Καρατσιόλο (Francesco Carracciolo). Στη συνέχεια μετέβη στη Ρώμη, εργαζόμενος για ορισμένους επιφανείς καρδιναλίους, ανάμεσα στους οποίους και ο Φεντερίκο Μπορρομέο. Με την ακολουθία του Μπορρομέο ο Γιαν έφυγε από τη Ρώμη και εγκαταστάθηκε στο Μιλάνο, όπου ενσωματώθηκε στην ακολουθία του καρδιναλίου. Η αλληλογραφία τους αποκαλύπτει πολλές πληροφορίες σχετικά με τις καλλιτεχνικές διαδικασίες που ακολουθούσε ο καλλιτέχνης και την επιθυμία του να δείξει το μεγαλείο του Θεού μέσω πινάκων που απεικόνιζαν τη φύση. Το καλοκαίρι του 1596 επέστρεψε στην Αμβέρσα, όπου και έμεινε μέχρι τον θάνατό του, αν εξαιρέσει κανείς τα ταξίδια που πραγματοποίησε στην Πράγα και στην Ολλανδική Δημοκρατία.
Όσο διάστημα βρισκόταν στην Ιταλία ασχολήθηκε με τη δημιουργία τοπίων και ιστορικών αναπαραστάσεων, περιλαμβανομένων και βιβλικών αφηγήσεων και σκηνών από τη μυθολογία και την αρχαία ιστορία. Όταν επέστρεψε στην Αμβέρσα συνέχισε να ζωγραφίζει με την ίδια θεματολογία, αλλά παράλληλα απέκτησε μεγάλη φήμη ζωγραφίζοντας λουλούδια και αλληγορικές παραστάσεις. Διαμόρφωσε ύφος πιο ανεξάρτητο από του πατέρα του.
Πολλά από τα έργα του έχουν γίνει σε συνεργασία με άλλους ζωγράφους. Σε αυτά οι άλλοι ζωγράφοι δημιουργούσαν τις μορφές ενώ τα τοπία τα ζωγράφιζε ο Γιαν. Σε άλλες περιπτώσεις, πάντως, ο Γιαν δημιουργούσε τις μορφές και άλλος ζωγράφος έφτιαχνε το τοπίο. Ο πλέον διάσημος συνεργάτης του ήταν ο Πέτερ Πάουλ Ρούμπενς: Μαζί δημιούργησαν περίπου 25 πίνακες, όπως "Η μάχη των Αμαζόνων" (σήμερα στο Πότσδαμ), "Ο Άρης αφοπλίζεται από την Αφροδίτη" (Μουσείο Γκέτι), "Ο κήπος της Εδέμ" (σήμερα στο Mauritshuis της Χάγης). Στον πίνακα αυτόν ο Μπρίγκελ ήταν υπεύθυνος για τη σύνθεση και ο Ρούμπενς άρχισε να τον ζωγραφίζει. Δημιούργησε με λεπτές στρώσεις χρωμάτων τις μορφές του Αδάμ και της Εύας, το δένδρο, το άλογο και το ερπετό. Στη συνέχεια ο Μπρίγκελ ζωγράφισε τα φυτά και τα ζώα, τα οποία απεικόνισε με εγκυκλοπαιδική ακρίβεια κάνοντας και το φινίρισμα του πίνακα. Άλλοι πίνακες, προϊόν συνεργασίας των δύο ζωγράφων, είναι η σειρά των "Πέντε Αισθήσεων" (σήμερα στο Μουσείο Πράδο της Μαδρίτης) και μια σειρά πινάκων με την "Παναγία Βρεφοκρατούσα" σε μια γιρλάντα από λουλούδια (βρίσκονται στο Μόναχο, Παρίσι, Μαδρίτη). Τακτικοί συνεργάτες του Γιαν ήταν επίσης οι ζωγράφοι Χέντρικ φαν Μπάλεν και Γιόος ντε Μόμπερ.
Ο καλλιτέχνης διέθετε το δικό του εργαστήριο στην Αμβέρσα, όπου και απεβίωσε στις 13 Ιανουαρίου 1625, προσβεβλημένος από χολέρα.
Εξωτερικοί σύνδεσμοι
Κατηγορία:Φλαμανδοί ζωγράφοι
Takeoff
Ο Κίρσνικ Χάρι Μπολ (Kirshnik Khari Ball, 18 Ιουνίου 1994 – 1 Νοεμβρίου 2022), γνωστός επαγγελματικά ως Takeoff, ήταν Αμερικανός ράπερ. Ήταν περισσότερο γνωστός ως μέλος του τρίο της χιπ χοπ Migos μαζί με τον θείο του Quavo και τον πρώτο ξάδερφό του τον Offset, ο οποίος είχε αποχωρήσει από το γκρουπ μια φορά. Η επιτυχία των Migos το 2013 με το " Versace " έγινε viral και έφτασε στο νούμερο 99 του Billboard Hot 100. Άρχισε να φτιάχνει μπιτ και να αναπτύσσει ρυθμούς στην έβδομη δημοτικού, αλλά δεν άρχισε να παράγει μουσική επαγγελματικά μέχρι το 2011
Στις 5 Αυγούστου 2020 κυκλοφόρησε η είδηση ότι ο Takeoff κατονομάστηκε ως δράστης σε μια πολιτική αγωγή που υποβλήθηκε από μια γυναίκα θύμα με τις κατηγορίες για «σεξουαλική επίθεση, επίθεση, ψευδή φυλάκιση, έμφυλη βία και παρέμβαση στα πολιτικά δικαιώματα» σε ένα πάρτι του Ιουνίου 2020 στο Λος Άντζελες. Την 1η Νοεμβρίου 2022ο τραγουδιστής πυροβολήθηκε και σκοτώθηκε στο Χιούστον του Τέξας.
Πρώτα χρόνια
Ο Kirshnik Khari Ball γεννήθηκε στη Λόρενσβιλ που βρίσκεται στην κομητεία Γκουίντετ της Τζόρτζια των ΗΠΑ. Μεγάλωσε στις ΗΠΑ από τη μητέρα του, μαζί με τα μέλη της οικογένειας Quavo και Offset.
Πρώιμη δουλειά με τους Migos (2008–2018)
μικρογραφία| Ο καλλιτέχνης στο Φεστιβάλ Μουσικής VELD το 2017 Μαζί με τα άλλα μέλη της οικογένειας Quavo και Offset, ο Takeoff άρχισε να κάνει ραπ το 2008. Το συγκρότημα αρχικά εμφανίστηκε με το καλλιτεχνικό όνομα Polo Club, αλλά τελικά άλλαξε το όνομά του σε Migos. Το συγκρότημα κυκλοφόρησε το πρώτο τους ολοκληρωμένο έργο, ένα mixtape με τίτλο Juug Season, στις 25 Αυγούστου 2011. Ακολούθησαν με το mixtape No Label, την 1η Ιουνίου 2012.
Οι Migos αρχικά αναδείχθηκαν μετά την κυκλοφορία του single τους "Versace", το 2013. Το τραγούδι έγινε remix από τον Καναδό ράπερ Drake και έφτασε στο νούμερο 99 στο Billboard Hot 100 chart και στο νούμερο 31 στο τσαρτ Hot R&amp;B/Hip-Hop Songs.
Το πρώτο στούντιο άλμπουμ τους, Yung Rich Nation, κυκλοφόρησε τον Ιούλιο του 2015 και περιλάμβανε guest εμφανίσεις από τους Chris Brown και Young Thug και παραγωγή από τους Zaytoven και Murda Beatz. Το άλμπουμ έφτασε στο νούμερο 17 του Billboard 200.
Οι Migos πέτυχαν το πρώτο τους σινγκλ στην κορυφή το 2016 με το " Bad and Boujee " με τον Lil Uzi Vert, που ήταν στο νούμερο ένα στο Billboard Hot 100 την εβδομάδα της 21ης Ιανουαρίου 2017. Το τραγούδι έχει πιστοποιηθεί τέσσερις φορές πλατινένιο από την Recording Industry Association of America (RIAA). Ενώ μπορεί να τον δει κανείς σε μία από τις σκηνές φόντου του μουσικού βίντεο, το Takeoff δεν εμφανίζεται ούτε πιστώνεται στο τραγούδι. Ο ίδιος ο Takeoff ισχυρίστηκε ότι δεν εμφανίστηκε στο τραγούδι επειδή ήταν απασχολημένος τη στιγμή της ηχογράφησης. Κατά τη διάρκεια των γυρισμάτων του <i id="mwZQ">Complex</i> 's Everyday Struggle στα βραβεία BET 2017, ρωτήθηκε για την απουσία του από τους οικοδεσπότες Joe Budden και DJ Akademiks, στους οποίους απάντησε: "Φαίνεται ότι έχω μείνει στο "Bad and Boujee";". Η απάντηση του Takeoff έκανε τον Μπάντεν να εγκαταλείψει ττη σκηνή και ένας καυγάς μεταξύ των Migos, του Μπάντεν και των συνοδών τους παραλίγο να λάβει χώρα προτού διαλυθεί από την ασφάλεια.
Το δεύτερο στούντιο άλμπουμ των Migos, Culture, κυκλοφόρησε στις 27 Ιανουαρίου 2017, κάνοντας την πρώτη του εμφάνιση στο νούμερο 1 του αμερικανικού Billboard 200, με 131.000 μονάδες ισοδύναμες με άλμπουμ, συμπεριλαμβανομένων 44.000 αντιτύπων που πωλήθηκαν, κατά την πρώτη εβδομάδα κυκλοφορίας του. Το άλμπουμ έλαβε πιστοποίηση ως πλατινένιο στη χώρα τον Ιούλιο του 2017.
Το δεύτερο άλμπουμ του γκρουπ, Culture II, κυκλοφόρησε στις 26 Ιανουαρίου 2018. Έγινε το δεύτερο άλμπουμ των Migos που βρέθηκε στο νούμερο 1 στο Billboard 200 από την πρώτη ημέρα της κυκλοφορίας του, κερδίζοντας 199.000 ισοδύναμες μονάδες, συμπεριλαμβανομένων 38.000 αντιτύπων που πουλήθηκαν, την πρώτη εβδομάδα κυκλοφορίας του.
The Last Rocket και μεταγενέστερη δραστηριότητα με τους Migos (2018-2021)
Μετά την κυκλοφορία του Culture II, στις 23 Οκτωβρίου 2018 ο Takeoff ανακοίνωσε ένα επερχόμενο σόλο project με τίτλο The Last Rocket που κυκλοφόρησε τον επόμενο μήνα. Δύο μέρες μετά την ανακοίνωση, κυκλοφόρησε το πρώτο του σινγκλ από το άλμπουμ, " Last Memory ", μαζί με το μουσικό βίντεο. Το άλμπουμ κυκλοφόρησε στις 2 Νοεμβρίου 2018.
Το τέταρτο άλμπουμ των Migos, Culture III, κυκλοφόρησε στις 11 Ιουνίου 2021. Αυτό θα ήταν το τελευταίο άλμπουμ των Migos που κυκλοφόρησε με τον Takeoff εν ζωή.
Προβλήματα με τους Migos και Only Built for Infinity Links (2022)
Τον Οκτώβριο του 2022 προέκυψαν φήμες γύρω από μια πιθανή διάλυση των Migos, με βάση τις αναφορές ότι η πρώην κοπέλα του Quavo, η Saweetie είχε κοιμηθεί με τον Offset. Μετά από αυτό, οι Quavo και Takeoff κυκλοφόρησαν ένα συνεργατικό άλμπουμ με τίτλο Only Built for Infinity Links στις 7 Οκτωβρίου 2022, 25 ημέρες πριν από το θάνατο του Takeoff στο Χιούστον την 1η Νοεμβρίου 2022.
Θάνατος
Την 1η Νοεμβρίου 2022 ο Takeoff πυροβολήθηκε και σκοτώθηκε στο 810 Billiards & Bowling στο Χιούστον του Τέξας. Το αστυνομικό τμήμα του Χιούστον ανέφερε ότι ένας θανατηφόρος πυροβολισμός έλαβε χώρα στις 2:40 π.μ. CST και ότι το θύμα βρέθηκε νεκρό κατά την άφιξη, ενώ άλλα δύο θύματα «μεταφέρθηκαν με ιδιωτικά οχήματα στα νοσοκομεία». Αν και η αστυνομία αρχικά δεν είχε αναγνωρίσει το θύμα, ο εκπρόσωπος του Takeoff επιβεβαίωσε τον θάνατό του στο Associated Press. Ο θείος του Takeoff, Quavo, ο οποίος ήταν παρών κατά τη διάρκεια των πυροβολισμών, δεν τραυματίστηκε.
Παραπομπές
Takeoff
C5H10O
Ο μοριακός τύπος C5H10O μπορεί να αναφέρεται στα ακόλουθα 72 ισομερή θέσης:
Όμπλαστ Μπίχατς
μικρογραφία|Οι περιφέρειες του Βασιλείου των Σέρβων, Κροατών και Σλοβένων Η περιφέρεια Μπίχατς (κροατικά : Bišćanska oblast, σερβικά : Бихаћка област) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Δημιουργήθηκε με το Σύνταγμα Βιντοβντάνσκι του 1921 κι την διοικητική διαίρεση που εφαρμόστηκε από τις 26 Απριλίου 1922 καταργώντας τις επαρχίες .Διοικητικό της κέντρο ήταν η πόλη Μπίχατς.
Άμπου Ντάμπι
Το Άμπου Ντάμπι (αγγλ. Abu Dhabi, Αραβική γλώσσα: أبو ظبي, αραβική προφορά ΔΦΑ : [ɐbuˈðˤɑbi], Αμπού Δάμπι) είναι η πρωτεύουσα και δεύτερη μεγαλύτερη πόλη των Ηνωμένων Αραβικών Εμιράτων (ΗΑΕ). Η πόλη εκτείνεται κατά μήκος μίας μακρόστενης παράκτιας νησίδας στον Περσικό κόλπο, η οποία περιβάλλεται από άλλα μικρότερα νησιά και κολπίσκους. Ο πληθυσμός της ξεπερνά τις 945.268 κατοίκους (2008), και η έκταση της μητροπολιτικής περιοχής είναι 67.340 τετρ.χλμ.. Η πόλη, όπως και ολόκληρο το εμιράτο, έχει ένα από τα μεγαλύτερα κατά κεφαλή εισοδήματα στον κόσμο.
Το Άμπου Ντάμπι είναι έδρα των σημαντικότερων υπηρεσιών της ομοσπονδιακής κυβέρνησης των ΗΑΕ, καθώς και της βασιλικής οικογένειας. Σήμερα, η πόλη θεωρείται μία κοσμοπολίτικη μητρόπολη, καθώς η γρήγορη ανάπτυξη και αστικοποίησή της, παράλληλα με το συγκριτικά υψηλό εισόδημα των κατοίκων, την έχουν μετατρέψει στην πιο προηγμένη πόλη από τις αραβικές μητροπόλεις. Αποτελεί κέντρο πολιτικών, βιομηχανικών, πολιτιστικών και εμπορικών δραστηριοτήτων, ενώ παράγει το 15% του ΑΕΠ της χώρας. Στο Άμπου Ντάμπι έχουν επίσης την έδρα τους το τοπικό χρηματιστήριο, η κεντρική τράπεζα των ΗΑΕ, καθώς και πολλές πολυεθνικές επιχειρήσεις. Το Εμιράτο του Άμπου Ντάμπι είναι ένας από τους μεγαλύτερους παραγωγούς πετρελαίου στον κόσμο, αλλά παράλληλα η οικονομία του είναι πολυδιάστατη, με παράλληλη ανάπτυξη των οικονομικών υπηρεσιών και του τουρισμού. Θεωρείται η τρίτη πιο ακριβή πόλη στην ευρύτερη περιοχή, και η 26η στον κόσμο. Η αραβική αεροπορική εταιρία Etihad έχει έδρα το Άμπου Ντάμπι.
Ετυμολογία
Η ετυμολογία του ονόματος του Άμπου Ντάμπι είναι σχετικά ασαφής, αν και υπάρχουν αρκετές θεωρίες. Επικρατέστερη φαίνεται αυτή που υποστηρίζει ότι το όνομα προέρχεται από την παρουσία πολλών ελαφιών (γαζέλες), οι οποίες ονομάζονται «ντάμπι» (dhabi) στα αραβικά, στην περιοχή. Επίσης, μπορεί να αναφέρεται ως ο «πατέρας των ελαφιών» ή η «μητέρα των ελαφιών», από την αντίστοιχη αραβική έκφραση «Άμπου» (πατέρας) ή «ουμ» (μητέρα).
Πιθανότερο όμως είναι το όνομα της πόλης να ήταν αρχικά Ντου Ντάμπι (Dhu Dhabi), με τη σημασία του «κατέχω ελάφια», ενώ στην πορεία των χρόνων το πρόθεμα «ντου» αφαιρέθηκε. Στην αρχαιότητα, η περιοχή ονομαζόταν «μιχλ» (αραβική λέξη για το αλάτι), ίσως λόγω του αλμυρού νερού. Σήμερα αυτό το όνομα διατηρείται μόνο σε ένα νησί δίπλα στην πόλη του Άμπου Ντάμπι.
thumb|right|250px|Νυχτερινή άποψη της πόλης του Άμπου Ντάμπι από τη θάλασσα.
Ιστορία
Περιοχές του Άμπου Ντάμπι κατοικήθηκαν ακόμα και από την 3η χιλιετία π.Χ. , ενώ η πρώιμη ιστορία του ταυτίζεται με τις νομαδικές φυλές τροφοσυλλεκτών και ψαράδων που διέμεναν στην ευρύτερη περιοχή. Το σύγχρονο Άμπου Ντάμπι χρονολογείται την εποχή της ακμής μία σημαντικής συμμαχίας φυλών με την ονομασία Μπάνι Γιας στα τέλη του 18ου αιώνα, η οποία επίσης είχε και στην κυριαρχία της την πόλη του Ντουμπάι. Τον 19ο αιώνα οι επικράτειες των δύο πόλεων διαχωρίστηκαν.
Στα μέσα του 20ού αιώνα η οικονομία της πόλης συνέχισε να βασίζεται κυρίως στην εκτροφή καμήλων και στην καλλιέργεια λαχανικών σε γειτονικές οάσεις, όπως η Αλ Αίν και η Λίβα, ενώ η αλιεία και η αλιεία μαργαριταριών διεξάγονταν τους καλοκαιρινούς μήνες. Το 1939, ο σεΐχης Σαχμπούτ μπιν Σουλτάν Αλ Ναχαγιάν παραχώρησε συμφωνίες έρευνας πετρελαίου και το πρώτο κοίτασμα ανακαλύφθηκε το 1958. Αρχικά, τα έσοδα είχαν ένα μικρό αντίκτυπο με την κατασκευή μερικών ψηλών κτιρίων και του πρώτου ασφαλτοστρωμένου δρόμου που ολοκληρώθηκε το 1961. Ο σεΐχης Σαχμπούτ όμως, χωρίς να είναι βέβαιος για τη διάρκεια αυτής της νέας μορφής εσόδων, διατήρησε μία συντηρητική προσέγγιση με αποταμίευση παρά επενδύσεις ανάπτυξης. Ο αδελφός του, Ζαέντ μπιν Σουλτάν Αλ Ναχαγιάν, είδε τον πλούτο του μαύρου χρυσού ως μία σημαντική ευκαιρία για να μεταμορφώσει το εμιράτο, και όταν η βασιλική οικογένεια Αλ Ναχαγιάν αποφάσισε να του δώσει τον θρόνο της εξουσίας, μπόρεσε να υλοποιήσει το όραμά του. Ο Ζαέντ ανέβηκε στην εξουσία με την υποστήριξη των Βρετανών το 1966.
Με την ανακοίνωση των Βρετανών το 1968 ότι θα αποσυρθούν από τον Περσικό κόλπο μέχρι το 1971, ο σεΐχης Ζαέντ ανέλαβε την πρωτοβουλία για τη δημιουργία των ΗΑΕ. Με την πλήρη ανεξαρτησία των εμιράτων και την ίδρυση της ομοσπονδίας τους ως ΗΑΕ το 1971, το Άμπου Ντάμπι έγινε η πρωτεύουσα του νεοσύστατου κράτους.
Γεωγραφία
thumb|right|200px|Δορυφορική εικόνα της πόλης του Άμπου Ντάμπι Η πόλη του Άμπου Ντάμπι βρίσκεται στο βορειοανατολικό άκρο του Περσικού κόλπου στην Αραβική χερσόνησο, ενώ εκτείνεται πάνω στο ομώνυμο νησί, το οποίο δεν απέχει παρά 250 μ. από την ηπειρωτική ξηρά. Η πόλη περιστοιχίζεται από ένα μικρό πλήθος νησιών και νησίδων, ενώ ανάμεσά τους σχηματίζονται κολπίσκοι και όρμοι. Τα σημαντικότερα κοντινά νησιά είναι το Σααντιγιάτ και το Ρίιμ, τα οποία και ενώνονται με γέφυρες με το Άμπου Ντάμπι.
Το μεγαλύτερο μέρος της μητροπολιτικής περιοχής εκτείνεται και πέρα από το νησί, με σημαντικές υποδομές στην ηπειρωτική ξηρά, όπως το διεθνές αεροδρόμιο της πόλης, βιομηχανικές ζώνες, καθώς και τις συνοικίες Χαλίφα Α και Β, Ράχα Μπιτς, Μπανίγιας και Γιας Άιλαντ.
Το κλίμα της πόλης είναι θερμό και ξηρό. Όλο το έτος ο ουρανός είναι ανέφελος. Μεταξύ Ιουνίου και Σεπτεμβρίου ο καιρός είναι ιδιαίτερα ζεστός και υγρός με μέσες μέγιστες θερμοκρασίες μεγαλύτερες από 42 °C. Το διάστημα αυτό είναι επίσης συχνές και οι αμμοθύελες με ιδιαίτερα σημαντικό περιορισμό της ορατότητας. Ο καιρός είναι πιο δροσερός από τον Νοέμβριο ως και τον Μάρτιο, με περιστασιακή παρουσία ομίχλης.
Διακυβέρνηση και πολιτική
Το εκτελεστικό συμβούλιο του εμιράτου, ανώτατο πολιτικό όργανο με συμβουλευτικό χαρακτήρα στον εμίρη, έχει πλέον 12 μέλη, τα οποία προέρχονται κυρίως από τη βασιλική οικογένεια του Άμπου Ντάμπι, Αλ Ναχαγιάν, καθώς και ορισμένους πολιτικούς.
150px|thumb|upright|Abu Dhabi
Οικονομία
Ο ιδιαίτερος πλούτος των ΗΑΕ σε υδρογονάνθρακες αντικατοπτρίζεται στο υψηλότερο κατά κεφαλή ΑΕΠ στον κόσμο, ενώ το Άμπου Ντάμπι κατέχει την πλειονότητα των κοιτασμάτων πετρελαίου (95%) και φυσικού αερίου (92%) της περιοχής. Επίσης, σε παγκόσμιο επίπεδο στο εμιράτο βρίσκεται το 9% των επιβεβαιωμένων αποθεμάτων πετρελαίου (98.2 εκατ. βαρέλια) και περίπου το 5% των αποθεμάτων φυσικού αερίου (5.6 τρις κυβικά μέτρα). Η εθνική εταιρία διαχείρισης πετρελαίου (ADNOC) εκτίμησε τον Αύγουστο του 2006 ότι τα ΗΑΕ μπορούν να αυξήσουν την παραγωγή σε αργό πετρέλαιο στα 2.8 εκατ. βαρέλια την ημέρα και στόχος είναι η παραγωγή το 2010 να ανέρχεται σε 4 εκατ. βαρέλια ανά ημέρα.
Λέβα
Η λέξη Λέβα αποτελεί κοινό ναυτικό φραγκολεβαντίνικο κέλευσμα.
Συνήθως το κέλευσμα «λέβα!» δίδεται σε περιπτώσεις χειρισμών λέμβων, είτε προς λεμβούχους, είτε προς ναύτες που επιχειρούν με λέμβους. Ιδιαίτερα όμως και πιο συχνά ακούγεται από τους ψαράδες κατά τους χειρισμούς των λέμβων τους.
Αποτελεί την προστακτική του φραγκολεβαντίνικου ρήματος «λεβάρω» που σημαίνει τραβώ, δηλαδή "τράβα!". Ο επίσημος ελληνικός όρος είναι αίρε! που η χρήση του έχει περιοριστεί στην έπαρση της σημαίας. Συνηθέστερες εντολές είναι: "λέβα πλώρη" ή λέβα μπρος" και "λέβα πρύμνα" ή "λέβα πίσω", όπου θα πρέπει ο λεμβούχος ή ναύτης προς τον οποίον δίνεται η εντολή να τραβήξει το "πεισμάτιο" (το σχοινί με το οποίο είναι προσδεμένη η λέμβος σε πλοίο ή σε προβλήτα) έτσι ώστε να κινηθεί αυτή μπρος ή πίσω ανάλογα (π.χ. για επιβίβαση ή φόρτωση).
Κατηγορία:Ναυτικά κελεύσματα
Δημοσθένης Κούκουνας
Ο Δημοσθένης Κούκουνας ήταν δημοσιογράφος και ιστορικός συγγραφέας.
Βιογραφικά και εργογραφικά στοιχεία
Γεννήθηκε το 1950 στην Πάτρα, μεγάλωσε στην Αθήνα, όπου και πέθανε το 2022. Είχε σπουδάσει οικονομικά στην Αγγλία, αλλά από νεαρή ηλικία δραστηριοποιήθηκε στη συγγραφή βιβλίων, τη δημοσιογραφία και γενικά στον εκδοτικό χώρο.
Στη δημοσιογραφία εργάστηκε αρχικά στο οικονομικό και αργότερα στο πολιτικό ρεπορτάζ σε ημερήσιες αθηναϊκές εφημερίδες. Διετέλεσε αρχισυντάκτης διαφόρων εφημερίδων και διευθυντής σύνταξης της εφημερίδας "Ελεύθερος", που ίδρυσε ο ίδιος το 1986 με εκδότη τον Ιω. Μάστορα. Υπήρξε επίσης εκδότης-διευθυντής του "Νεολόγου Πατρών" και στα τελευταία χρόνια διευθύνει τα περιοδικά "Λαβύρινθος", "Τότε" και άλλα ιστορικά περιοδικά, καθώς και την εκδοτική εταιρία "Μέτρον".